Branislav Glumac

**Branislav Glumac** (Smederevo, 10. lipnja 1938.), hrvatski književnik, pjesnik, prozaik, dramski pisac i likovni kritičar.

## Biografija
Branislav Glumac rođen je 1938. godine u Smederevu u obitelji Josipe i Aleksandra Glumca. Srednju školu pohađao je u Virovitici i završio ju je 1957. godine. U Zagrebu živi od 1958. godine kao profesionalni književnik te je 1973. godine na Filozofskome fakultetu u Zagrebu diplomirao jugoslavenske književnosti i engleski jezik.

Svom zavičajnom gradu, Virovitici, poklonio je 100 umjetničkih djela hrvatskih slikara i 20 skulptura koje su izložene sada kao stalni postav u dvorcu Pejačević.

Živi i radi u Zagrebu.

## Književno stvaralaštvo
Objavio je tridesetak knjiga. Prvim pjesmama javio se 1953. godine u *Virovitičkom listu*. Zastupljen je u antologijama proze i poezije. S Petrom Kepeskim preveo je prvu antologiju makedonske poezije na hrvatski jezik. Sačinio je i antologiju *Moja prva ljubavna pjesma (od Krleže do Babića)*. Sav svoj radni vijek proveo je (i provodi) kao profesionalni književnik. Statusna knjiga unutar Glumčevog opusa i kultna knjiga recentne hrvatske proze je roman *Zagrepčanka* iz 1974. godine u kojem je osim tematske složenosti autor unio i potpuno ukidanje interpunkcije da bi kasnije, posebno u knjigama pjesama, stvorio specifični vlastiti interpunktuarij.

Nevezanost za radni odnos omogućila mu je da se kreće u raznovrsnim umjetničkim društvima i sredinama: od svijeta glume, teatra i filma do važnih susreta i prijateljevanja sa slikarima i kiparima. Tako su nastale knjige *Razgovori sa slikarima* koje je vodio u ateljeima tematski vezani za procese likovnog stvaranja u vremenskom rasponu od najstarijih do mlađih generacija (Tartaglia, K. Hegedušić, Veža, Lovrenčić, Šebalj, Vaništa, Murtić, Reiser, Dogan, Seder, Koydl, Biffel, Hoti, Šiško, Lončar) i *Sjećanja na ljude* (dvije knjige) književnike od Krleže, Cesarića, Tadijanovića, Krkleca, Božića, Šegedina, Matkovića, Kaleba, Desnicu, Dizdara, Slamniga, Šoljana, V. Parun, Kuzmanovića, Pupačića  do Severa, glumce i redatelje od Gavelle, Radojevića, Spajića, Golika, D. i J. Marušića, Grkovića, Cilića, Kutijara, Šovagovića, Ličine, Dracha pa do Kojadinovića, Oreškovića, Krnjajića, Buljana i mnogih drugih.

Pojedina djela i tekstovi su mu prevedena na francuski, engleski, njemački, talijanski, ruski, slovenski, bugarski, slovački i albanski jezik. 
 
## Djela
### Romani
* *Zagrepčanka*, 1974. (13 izdanja, prevedena na slovački, njemački i albanski jezik)
* *Pasji praznik*, 1980.
* *Pokusni čovjek*, 1990. (prijevod na albanski 2010. godine)
* *Brijeg hijena*, 1998.
* *Odmrzlo ljeto*, 2012.

### Knjige Novela
* *Posljednji živi mrtvac*, 1965. 
* *Pohvatajte male lisice*, 1966.
* *Živjeti kao čovjek*, 1975. 
* *Deset priča o ljubavi, za ljubav i protiv ljubavi*, 1985. 
* *Živjeti kao čovjek: izbrane proze: (1958.–2008.), 2008.

=== Knjige pjesama ===
* *Pjesme* (zajednička knjiga: *Peta strana svijeta* / Branislav Glumac, str. 5-26., *Žur u crnogoričnoj vili* / [[Zvonimir Majdak]], str. 27-48., *Ponovo će se popeti more* / [[Alojz Majetić]], str. 49-69.), 1960.
* *Otok*, 1960. 
* *Unutrašnji pejzaži*, 1966.
* *Žut pra konj*, 1976. 
* *Ljubavna režanja*, 1977., (4 izdanja, prevedena na francuski i engleski jezik) 
* *Leglo*, 1981.
* *62 pjesme i jedna radosna*, 2002. 
* *Završna dionica*, 2004. 
* *Ljekarna od vremena*, 2007.
* *145 sjećanja na ljude (o)smijeh. hranu. alkohole. duhan...*, 2008. 
* *Ispisnica: izbrane pjesme: (1958.–2008.)*, 2008. 
* *Kazaljke oko očiju*, 2009. 
* *UpotriJebni naPici*, 2011. 
* *Nova sjećanja na ljude...*, 2011.

=== Polemike, feljtoni ===
* *Svi moji ljudi*, 1975.  
* *Kritika hrvatske "književne kritike"*, 1983.

=== Antologije ===
* *Moja prva ljubavna pjesma (od Krleže do Babića)*, 1973. 
* *Antologija suvremene makedonske poezije*, (s Petrom Kepeskim), 1980.
* *Moja antologija hrvatske ljubavne poezije (od Matoša do I. S. Bodrožić)*, 2011.

=== Monodrame ===
* *Naopako*, ITD, Zagreb, 1979. 
* *Za dom spremni*, Jazavac, Zagreb, 1993. 
* *Jezičina*, Tvornica, Zagreb, 2003.

=== Drame ===
* *Ko je ’ko u Hrvatskoj*, Vidra, Zagreb, 1998.

=== Razgovori ===
* *Razgovori sa slikarima – oko, ruka, kist'', 2005.

## Nakladnici
* Zadnjih 12 knjiga izdala nakladnička kuća VBZ iz Zagreba, a ranije knjige objavile su nakladnička kuće Zora, Mladost, Prosvjeta, Lykos i Naprijed.

## Izvori

## Vanjske veze
* Dobro jutro Hrvatska: Čitajmo zajedno, 01. ožujka 2013., Branislav Glumac i Zagrepčanka